Чъэпыогъум и 28-м къыщегъэжьагъэу зэфашIых — Адыгэ макъ\nЧъэпыогъум и 28-м къыщегъэжьагъэу зэфашIых\nРедактор 29.10.2021 29.10.2021 КЪЭБАРЫКlЭХЭР\nКъэралыгъоми, Адыгэ Республикэми коронавирусымкIэ эпидемиологие Iофхэм язытет зэрэхъугъэм епхыгъэу тишъолъыр гъунэпкъэ гъэнэфагъэхэр щагъэпытагъэх.\nЧъэпыогъум и 28-м къыщегъэжьагъэу шэкIогъум и 10-м нэс кинотеатрэхэм, кальян зыщешъохэрэ ыкIи чэщрэ Iоф зышIэрэ клубхэм, нэмыкI зыгъэпсэфыпIэ чIыпIэхэу щэпIэ гупчэшхохэм ахэтхэм яIофшIэн къызэтырагъэуцо.\nХьакIэщхэм ыкIи зыгъэпсэфыпIэ базэхэм къащыуцухэрэм QR-кодхэм ямызакъоу, коронавирусыр зэрямыIэр къэзыушыхьатырэ ПЦР аIыгъын фае.\n«Республикэм щыпсэухэрэм Iофхэм язытет икъоу къагурыIон ыкIи сыд фэдэрэ лъэныкъокIи шапхъэхэр укъуагъэ мыхъунхэм анаIэ тырагъэтын фае. Эпидемиологие лъэныкъомкIэ Iофхэм язытет гъэтэрэзыгъэным пае узым зызэриушъомбгъурэм къыкIегъэчыгъэн фае. ЦIыфхэм ящыIэныгъ зигугъу тшIырэр», — къы­Iуагъ КъумпIыл Мурат.\nIоф зыщытымышIэщт мафэхэу агъэнэфагъэхэм егъэлыягъэу унэхэм къарымыкIынхэу, социальнэ зэIукIэгъухэр агъэмэкIэнхэу ыкIи коронавирусым пэуцужьырэ прививкэр зымышIыгъэхэм вакцинэр зыхарагъэлъхьанэу врачхэр къыфэджэх.\nПредыдущая Тиорэд хэгъэгум щызэхахы\nСледущая Пытагъэ хэлъэу лъыплъэнхэу къафигъэпытагъ